Държавен вестник, бр. 32, 2014 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  32
(3) Ако резултатите от извършеното пред­
инвестиционно проучване налагат изменение 
на заданието за изработване на генерален 
план, измененото задание се одобрява от 
министъра на транспорта, информационните 
технологии и съобщенията и от министъра 
на регионалното развитие след представяне 
на становището по чл. 21, ал. 2.
(4) Издаденото разрешение се публикува 
на официалната интернет страница на Изпъл­
нителна агенция „Морска администрация“.
(5) Отказът за издаване на разрешение се 
съобщава от министъра на транспорта, ин­
формационните технологии и съобщенията 
по реда на Административнопроцесуалния 
кодекс и подлежи на обжалване пред Върхов­
ния административен съд в 14-дневен срок от 
съобщаването.
Чл. 23. (1) Преди внасянето на проекта на 
план за разглеждане, приемане и одобряване 
по реда на чл. 112а, ал. 3 и 5 ЗМПВВППРБ и 
раздел V възложителят на генералния план 
провежда:
1. приложимите съгласно становището по 
чл. 12, ал. 1 процедури по Закона за опазване 
на околната среда и Закона за биологичното 
разнообразие;
2. съгласуване на изработения проект на 
план по реда на Закона за културното наслед­
ство, когато в териториалния обхват на плана 
се включват защитени територии за опазване 
на културното наследство.
(2) Влязлото в сила становище или решение 
на компетентния орган по Закона за опазване 
на околната среда и Закона за биологично­
то разнообразие е задължително условие 
за разглеждане, приемане и одобряване на 
генералния план.
(3) Съгласуването на проекта на план в 
случаите по ал. 1, т. 2 от министъра на култу­
рата е задължително условие за разглеждане, 
приемане и одобряване на генералния план.
Чл. 24. (1) Преди внасянето на проекта 
на генерален план за разглеждане, приемане 
и одобряване по реда на чл. 112а, ал. 3 и 5 
ЗМПВВППРБ и раздел V възложителят го 
съгласува с експлоатационните дружества, 
към чиито мрежи и съоръжения е налице 
или се предвижда присъединяване.
(2) Съгласуването по ал. 1 се извършва с 
издаване на писмени становища. Отказите за 
съгласуване се мотивират.
Раздел V
Приемане и одобряване на генерален план на 
пристанище за обществен транспорт
Чл. 25. (1) Изработеният и съгласуван по 
реда на чл. 24 проект на генерален план се 
внася в Изпълнителна агенция „Морска ад­
министрация“.
(2) Със заявлението за разглеждане, при­
емане и одобряване на генералния план освен 
проекта на план се представят:
1. док у мен т и т е по ч л. 112б, а л. 2 
ЗМПВВППРБ – при заявена инвестиционна 
инициатива за изграждане на ново или раз­
ширение на съществуващо пристанище за 
обществен транспорт с национално значение;
2 . док у мен т и т е по ч л. 112г, а л. 2 
ЗМПВВППРБ – при заявена инвестиционна 
инициатива за изграждане на ново или раз­
ширение на съществуващо пристанище за 
обществен транспорт с регионално значение;
3. документите по чл. 23, ал. 2 и 3, удос­
товеряващи изпълнението на приложимите 
процедури по Закона за опазване на околната 
среда, Закона за биологичното разнообразие 
и Закона за културното наследство;
4. становищата по чл. 24.
(3) Проектът на генерален план (текстови 
и графични части) се представя в Изпълни­
телна агенция „Морска администрация“ в два 
оригинални екземпляра на хартиен носител 
и един екземпляр на електронен носител. 
Екземплярът на електронен носител съдържа 
текстовите части във формат PDF, а графич­
ните – във формата, в който са изработени, 
и във формат PDF.
Чл. 26. (1) В 3-дневен срок от постъпване 
на заявлението по чл. 25, ал. 2 Изпълнителна 
агенция „Морска администрация“ уведомява 
министъра на транспорта, информационните 
технологии и съобщенията и министъра на 
регионалното развитие и им изпраща копие 
от образуваната административна преписка.
(2) В срока по ал. 1 Изпълнителна агенция 
„Морска администрация“ съставя списък на 
заинтересованите лица, чиито права и закон­
ни интереси са непосредствено засегнати от 
предвижданията на генералния план.
(3) Заинтересовани лица по ал. 2 са:
1. собствениците на пристанища и операто­
рите на терминали от пристанище за обществен 
транспорт с национално значение, които имат 
общи зони за подхождане и маневриране с 
пристанището – предмет на плана;
2. Държавно предприятие „Пристанищна 
инфраструктура“ или собственикът на прис­
танище за обществен транспорт с регионално 
значение, когато лице по чл. 20, ал. 1, т. 4 е 
заявило инвестиционна инициатива за раз­
ширение на съществуващо пристанище за 
обществен транспорт;
3. собствениците и носителите на ограни­
чени вещни права върху поземлени имоти, 
включени в обхвата на плана;
4. собствениците или носителите на вещни 
права върху съседните поземлени имоти, ко­
гато граничат с поземлени имоти в обхвата на 
плана, на които се променя предназначението;